Moose se bitterklein sitkamertjie het 'n TV. Die kamertjie is volgepak met duitsers.
Eurocup finaal .. sokker.
Voor halftyd score Torres 'n goal.
Ek is al ou wat cheer, die duitsers gee my kwaai kyke, en ek vertel hulle reguiy ek skree vir Spanje.
Halftyd gaan kry ek koffie en gooi brannas in.
Later hoor ek Spanje het gewen … die eerste keer in baie baie jare !
Mobiele konneksies in ander lande
Dit is 'n onaardige gekarring, en ek het juis nie tyd vir die gefoeter nie.
Hoekom party sellulere netwerke net drama gee, en ander weer maklik werk bly vir my 'n raaisel.
Of die een – op my selfoon self werk die internet 100%. Prop ek die kabeltjie by my laptop in, dan wil hy nie met die netwerk verbind nie, ook nie met bloutand nie.
Wat 'n gefoeter, ek haat dit om op die web rond te krap op die ou klein selfoon skermpie.
Of ek die ding hoegenaamd gaan baasraak is 'n ope vraag.
Jy mag 'n bottel water in duty free koop, hulle sal dit verseel as jy dit op die vliegtuig wil vat.
Ek is nie water behep nie, ek weet mos wanneer ek dors is en die kraan het baie water in.
My reisgenoot piekel wel 'n bottel water oral saam, dis haar bottel was so pas by sekuriteit uitgelig was.
Sy, sowel as die vrou wat in my tuisdorp water filtreer, bottel en verkoop, het my al gewaarsku dat ek die 7 plae van Egipte kan verwag as ek aanhou kraanwater drink. Blykbaar baie ongesond.
Kraanwater het swaar metale, kwik, arseen, virusse en bakteriee wat vir niks skrik nie.
Alhoewel my breinsel nogal robuust is, en groot hoeveelhede alkohol kon oorleef, verneem ek ook dat dit kraanwater is wat my finaal in 'n zombie gaan verander.
Slegs "reverse osmosis" gefiltreerde water is goed genoeg, en moenie eers dink aan sogenaamde "spring water" nie. Uit watter stroompie of fonteintjie kom dit in elk geval ? Miskien is daar 'n bobbejaan karkas wat vrot so paar 100 meter stroom op .. of is dit dan nou nie regte egte berg fontein water nie?
Bottled at the source en al daai.
Ironies genoeg is my fraaie reisgenoot se blikkie Tab ook as ongewens verklaar deur die sekuriteitsmense. Ek stem saam met hulle. Fokken gif. Sy wat vir my preek oor gesond leef en alles, dat bv. slegs organiese hoender eetbaar is… maar sy drink Tab …. en sy rook !! Gelukkig nooit in my teenwoordigheid nie.
Wie wil in elk geval 'n bottel water saamneem op 'n vliegtuig, hulle het mos daarvan aanboord.
Andersins moet jy dit opdrink terwyl jy wag. Ek drink maar koffie.
Die wifi hier wil nie werk nie, ten spyte van 'n volsterkte sein. Die laaste ding waarvoor ek nou lus voel is om aan allerhande tegniese settings te karring.
Liewer maar weer die sellefoon inplug. Dit is immers my voorland vir eers.
Junie 17, 2008 in Sonder kategorie
Heeldag in die Kaap rondgeskarrel met allerhande last minute bullshit.
Niks oefening vandag gedoen nie, amper 'n coke gedrink oor middagete maar toe nie.
Middelmatig geëet. Nie besonder sleg nie, nie besonder goed nie …en ja die rooi wyn vloei alweer.
Rooi wyn is my plaasvervanger vir diet shakes. Hoes daai.
Wat is 'n diet shake anyway ?
OK, later vannaad sal ek bietjie gaan oefen, ek leer allerhande soorte terminologie aan met hierdie oefen besigheid.
bodyweight exercises , dws pushups, ster spronge en sulke goed.
Die grap is al daai goed werk.
Ek is nou wel vanaand in die Kaap, maar hier is 'n baie handige bultjie hier naby, 100% reg vir 'n paar opdraende sprints.
Kortetjies, maar 5 of 6 van hulle, en ek sal wil omval.
Ten minste kan ek nog sprint en pushups doen.
Ek wyk af, wat ek eintlik wou sê is dat hoe meer mens lees oor oefening en verslanking, hoe meer besef jy dat jy die antwoorde eintlik ken.
Ene Jack Lalanne ( weet nie regig wie hy is nie, jy sal maar moet gaan google) het gesê " Exercise is King, nutrition is queen, put the two together and you have a kingdom". Ou Jack , jy is reg… but whats new china?
Ten slotte iets oor blogs. Soos ons almal baie goed weet kan jy bykans enige ding skryf op 'n blog, of amper orals op die net.
Almal weet van, maar hopelik is julle nie (te) bekend met al die wilde porn sites nie, of die Amerikaanse weermag se snuff moewies op you tube nie.
Hier gaan dit meer oor alles wat ek of jy kan kwytraak op 'n gawe blogforum soos die litnet een.
Ons kan wel verskriklik lieg as ons wil. Ek kan vertel hoe ver ek op die fiets gery het of watse oefening ek gedoen het en wat ek eet en wat ek nie eet nie.
Dit is alles moontlik, maar die mees verbasende ding is dat ek vind dat as ek 'n brag gemaak het op hierdie blog, dan voel ek totaal gedrewe om dit te doen.
Meer so in sommige gevalle as wat ek miskien terloops teenoor iemand by die kafee of waar ookal opgemerk het.
Laat mens wonder…….. en Mnr Jelenik se wonderkuur is nie eers naby nie !
Junie 16, 2008 in Sonder kategorie
Vir die volgende 3 weke.
Die plan is om te sien in watter mate mens kan aanhou oefen, en watse oefeninge moontlik gaan wees.
Ook in watter mate mens 'n gesonde dieet kan handhaaf op ver paaie.
GPRS konneksies is heelwat stadiger as DSL of 3G en al die nuwe tegnologie.. ek gaan staatmaak op afgelee antennas waar hulle ookal mag voorkom, maar sal so nou en dan iets kan pos.
Vandag se storie
Sonia se vraag : Wat het jy vandag alles geëet en gedrink ?
Val so reg in die kraal van hierdie blog , aangesien dit hier gaan oor oefening, kos en verslanking .. ok so nou en dan iets anders ook, maar anyway, hier is vandag se lys :
2 koppies Rooibos met melk, geen suiker.
Sny roosterbrood met kaas
2 skeppe lamsbredie met bruin rys.
1 koppie swart koffie, 1 teelepel suiker
2 salm maki
2 garnaal maki
2 avo maki
4 garnale medium klein
halwe bottel rooi wyn
1 espresso enkel, geen suiker nie
Noudat ons vasgestel het dat allerhande verskillende diëte almal tog min of meer werk, mits jy natuurlik min of meer daarby hou, wonder ek of mens elemente van verskillende diëte kan meng.
Ek is nogal lief vir koffie. Regte koffie.
Ek vermy kitskoffies, en het nooit 'n smaak vir sigorei mengsels ontwikkel nie . Soos Ricoffy , Frisco en al daai soorte.
Tot ek 20 was het ek nooit koffie of tee gedrink nie. Tee drink ek eintlik nog steeds nie, alhoewel ek nou onlangs as deel van my verslankings planne Rooibos begin drink het. Sonder suiker.
Koffie is tog lekkerder as tee, en ek hou daarvan swart.
Moenie "decaf" eers naby my bring nie. Dit is soos om alkoholvrye bier te drink. Sinneloos.
Die een dieet/voedingkundige sê mens moet glad nie wyn en koffie drink nie, en veral ook nie assosieer met mense wat wyn drink nie, aangesien hulle jou net in die versoeking gaan lei.
Daarom was ek baie bly om te verneem van 'n ander dieet/voedingkundige wat sê nee, dis ok. Koffie is toelaatbaar.
Dit is nie net toelaatbaar nie, as jy dit in die oggend drink so ruk voor jy gaan oefen is, help dit om jou metabolisme aan te jaag. So jy brand meer kilojoules met koffie as sonder koffie.
Een glas wyn in die aand is klaarblyklik oor gesond, en sal ook jou verslankings pogings aanhelp. Rooiwyn, nie wit nie.
Dieselfde aalwyn as nou die dag , eintlik om te wys dit reën vandag.
Vanoggend was wat ek noem 'n standaard Kaapse winteroggend. Reënerig en winderig. Snaaks tog, die wind waai suid suidoos. Dan skyn die son seker in die stad. Ek het by Hansie se bloubul gym gaan oefen, maar die beplande fietsry strandlangs Pearly beach toe is gekanselleer. Sal aan iets ander moet dink vir die kardio-, miskien die trappe by Klipgat of iets.
Gisteraand. Die 2 donkerkoppe is myne, die ligtekoppe is die niggies. Ek en my broer was buite besig om te braai. Ek hoop julle het almal ook 'n lekker naweek sover.